L 58/1474
DA
Den Europæiske Unions Tidende
23.2.2023
COMMISSION PILOTPROJEKTER
KAPITEL PP 07 — INVESTERING I MENNESKER, SOCIAL SAMHØRIGHED OG VÆRDIER (fortsat) PP 07 23
(fortsat)
PP 07 23 02
(fortsat) — forbedring af arbejdstagernes sundhed og mindskelse af deres stress — fremme af længere karrierer — skabelse af nye arbejdspladser — foryngelse af alderspyramiden i virksomheden — etablering af kvalificerede organisationer og udvidelse af alle arbejdstageres ansvar (da ledere også normalt ville arbejde mindre, får alle arbejdere mulighed for at påtage sig mere ansvar) — forbedring af adgangen til livslang læring (især i SMV'er) — øget brug af de dyreste maskiner og længere åbningstider for kunderne.
Hvad er resultatet af disse erfaringer?
Hvad lykkedes?
Hvad kiksede?
Formålet med dette pilotprojekt er at gøre det muligt at foretage den mest fuldstændige og pragmatiske vurdering af eksperimenter vedrørende tilrettelæggelse af arbejdstiden.
Denne analyse vil blive forelagt de sociale og politiske beslutningstagere.
Analysen vil også blive gjort tilgængelig i undervisningsmateriale (infografik, videoer osv.) for at informere offentligheden om god praksis i innovative virksomheder i de forskellige medlemsstater.
Pilotprojektet vil konkret bestå i at arrangere møder med de forskellige interessenter, der er berørt af gennemførelsen af arbejdstidspolitikker: arbejdsgivere, beslutningstagere, akademikere, fagforeninger osv. for at dokumentere disse politikkers indvirkning på de forskellige dele af samfundet.
Disse møder vil blive dokumenteret og gjort synlige for så mange som muligt, navnlig ved at offentliggøre seminarer, webinarer, videoer og rapporter.
Virkningen af dette pilotprojekt vil blive målt ud fra antallet af mennesker, som man når ud til ved hjælp af disse forskellige undervisningsmaterialer.
Tilrettelæggelsen af arbejdstiden kan i visse lande undertiden give anledning til sociale spændinger.
Dokumentati­ onsarbejde, der giver arbejdsgivere, arbejdstagere og andre interessenter en stemme på grundlag af vellykkede konkrete erfaringer i en lang række sektorer (SMV'er og store virksomheder, offentlige og private, socialøkonomiske osv.), kan give et meget positivt input til den europæiske sociale dialog.
Dette pilotprojekt vil bestå af to hovedfaser:
1.
De første møder i adskillige lande (mindst: Tyskland, Sverige, Frankrig, Spanien, Belgien, Portugal, Nederlandene og Tjekkiet) og seminarer i forskellige europæiske byer vil blive afholdt i 2023.
2.
De første dokumenter i skriftlig form, infografik og videoer vil blive offentliggjort i 2024.